Vestland Høgres program

VALPERIODE 2023-2027

VESTLAND HØGRE

**Vestland på sitt beste - med moglegheiter for alle**

Vestland er kyst, fjordar, dalar og fjell. Men viktigast er dei som bur her, vestlendingane. Det er vestlendingane som kan ta tak i dei store og rike moglegheitene og har vyar for framtida. Det er dei som kan gjere Vestland best på tenester og best på berekraftig vekst. Vestlendingen kjenner styrken til Vestland, moglegheitene og kva som må til for å skape meir og nå nye mål.

Vestland har store moglegheiter og ubrukt potensiale. Vi har teknologi og kompetanse i verdsklasse, den vakraste naturen, Norges vakraste byar og menneska som står klare til å løyse utfordringane i verda. For å lukkast må Vestland bli flinkare til å seie ja, slik at enkeltmennenske og verksemder enkelt kan nå sine mål.

Fylkeskommunen har mange utfordringar dei neste fire åra. Vi har mellom anna store etterslep på vedlikehald og rassikring av veg. Samtidig ser vi at det er mindre valfridom innan vidaregåande opplæring. Vi har ein krevjande kraftsituasjon i fylket vårt, der behovet for meir kraft og betre nett er stort. For Høgre vil det bli viktig å finne gode løysingar på desse utfordringane saman med aktuelle samarbeidsparti.

Høgre er klar til å ta leiarskap i Vestland fylkeskommune, for trygg økonomisk styring med gode løysingar for innbyggjarar, bedrifter og lokalsamfunn. Høgre ser den noverande formannskapsmodellen som mest tenleg for å sikre brei politisk deltaking, på solid fagleg grunnlag, med stor grad av openheit og forsvarleg ressursbruk. Høgre sitt pinsipielle syn er at det ville vore tilstrekkeleg med to forvaltningsnivå i Norge.

Høgre vil legge FNs berekraftsmål til grunn for vårt politiske arbeid.

**Vestland Høgre vil:**

* Innføre fritt skuleval i heile Vestland med reisetidsgaranti
* Gjere det enklare og meir attraktivt å reise kollektivt
* Bygge infrastruktur for tryggleik og vekst
* Ta Vestlandets sterke ressursgrunnlag i bruk til berekraftig vekst
* Utvikle Vestland i samarbeid, med innbyggjarar, næringsliv og kommunar
* Framheva Bergen sin posisjon som senter og saman med andre regionsentre være motor for framgang i heile fylket.
* Ha meir handlekraft og auke tempo i politiske prosessar
* Vere garantisten for at Vestland skal få realisert våre viktige samferdselsprosjekt
* Stå for ansvarleg økonomistyring med tydelege prioriteringar til beste for innbyggjarane
* Ha eit sterkt engasjement for eit trygt Vestland, med god beredskap og eit sterkt forsvar
* Sikre brukarvennleg digitalisering av dei fylkeskommunale tenestene
* Søke samarbeid med Rogaland med intensjon om å på sikt å slå saman dei to fylka til eit felles Vestland.
* Aktivt jobbe for å redusere dei samla fylkeskommunale utgiftene.
* Høgre vil samarbeide tett med kommunane, og ikkje vere overkommune.
* Ha snarleg utbygging av nett samt skaffe meir fornybar energi frå eksisterande og nye anlegg for å møte auka behov.

Innhald

[Vekstregion Vestland 3](#_Toc126831291)

[Samarbeid for berekraftig vekst 3](#_Toc126831292)

[Reiseliv 4](#_Toc126831293)

[Marine næringer 4](#_Toc126831294)

[Landbruk 5](#_Toc126831295)

[Industri 5](#_Toc126831296)

[Klima og miljø 6](#_Toc126831297)

[Naturmangfold og vern 6](#_Toc126831298)

[Energiregion Vestland 7](#_Toc126831299)

[Kunnskapsskulen Vestland 8](#_Toc126831300)

[Læraren 9](#_Toc126831301)

[Yrkesfag 10](#_Toc126831302)

[Fagskulen 10](#_Toc126831303)

[Psykisk helse og læringsmiljø 11](#_Toc126831304)

[Samferdsle 11](#_Toc126831305)

[Riksveger 11](#_Toc126831306)

[Ras- og trafikksikring av riksvegar 12](#_Toc126831307)

[Jernbane 12](#_Toc126831308)

[Fylkesvegar 12](#_Toc126831309)

[Mobilitet 13](#_Toc126831310)

[Ferjer og hurtigbåt 14](#_Toc126831311)

[Fly 15](#_Toc126831312)

[Sjø- og skipstrafikk 15](#_Toc126831313)

[Kultur, frivillighet og idrett 15](#_Toc126831314)

[Idretten i Vestland 15](#_Toc126831315)

[Kultur 16](#_Toc126831316)

[Frivilligheit 16](#_Toc126831317)

[Helse 17](#_Toc126831318)

[Folkehelse- aktiv heile livet 17](#_Toc126831319)

[Tannhelse 17](#_Toc126831320)

# Vekstregion Vestland

Vestland har eit sterkt næringsliv, med stort potensiale for vekst. Høgre vil at Vestland sitt næringsarbeid skal ha eit ja-engasjement. Ja, til nye prosjekt og idear, jobbskaping, gründerverksemd, nyskaping og sterke lokalsamfunn i heile Vestland.

Høgre vil jobbe for at Vestland vert det fremste vekst- og verdiskapingsfylket i landet. Vi vil gjennom auka samarbeid og innovasjon bygge Vestland til ein bu- og arbeidsregion som beheld og tiltrekk seg kompetanse.

**Vestland Høgre vil:**

* Bidra til kompetanseutvikling og forsking som fremjar næringsutvikling
* At Vestland fylke skal vere pådrivar for samarbeid mellom fylket, kommunane, næringslivet, kunnskapsinstitusjonane og studentene for å beholde studentane her etter endt utdanning.
* At Vestland Fylkeskommune skal vere ein konstruktiv samarbeidspartner for sterkare samarbeid og dialog, med og mellom kommunane, næringslivet og kunnskapsinstitusjonane.
* Støtte opp under næringshagar, kunnskapsparkar og klyngefellesskap for at desse skal kunna bidra på best mogeleg måte i næringsutviklinga i Vestland.
* Ha ei sterk satsing på gründerverksemd.
* At næringsutvikling skal være eit premiss ved utbygging av infrastruktur.
* At regionale planar skal ha vekt på handlingsrom og moglegheiter for næringsutvikling.
* Sikre god tilgang til næringsområde i heile fylket.
* Bruke fylkeskommunens regionale utviklingsmidlar til å opprette trainee- og praktikantstillingar, med mål om å skape, fornye og utvikle næringsliv i distrikta.
* Ha god digital infrastruktur i heile fylket.
* Fylkeskommunen skal tilby fleire læreplassar og sommarjobbar.
* Jobbe for berekraftige og innovative innkjøp som og legg vekt på bruk av lærlingar i kontraktar.
* Arbeide for en felles plan for å kople aktørar og tette kompetansegapet innanfor berekraftig næringsliv, også kalla ein «action platform».
* Styrke Bergen sin posisjon som havhovudstad, både nasjonalt og internasjonal.
* Samarbeide tettare med NAV og bedriftene om å kvalifisere arbeidssøkarar slik at dei møter bedriftene sine behov for arbeidskraft.
* Fylkeskommunen skal ta ei aktiv rolle for å inkludere fleire i arbeidslivet, blant annet flykningar og personar med nedsatt funksjonsevne.
* Vurdera behovet for studentmelding for fylkeskommunen si verksemd.
* Kontinuerleg vurdere alle tenestene frå fylkeskommunen for å sikre effektiv drift.

## Samarbeid for berekraftig vekst

Vestland Fylkeskommune har ei viktig rolle som tilretteleggjar for god, trygg og attraktiv samfunnsutvikling.

Høgre vil at fylkeskommunen utøver denne rolla i nært samarbeid med kommunane, næringslivet, lag og organisasjonar. Fylkeskommunen skal støtte opp om dei gode ideane, og vere ein tilretteleggjar, støttespelar og ressurs. Kommunene er øverste planmyndighet i arealsaker. Høgre er oppteken av at fylkeskommunen ikkje skal vera ein «overkommune».

**Vestland Høgre vil:**

* Arbeide for å innskrenke fylkeskommunen og statsforvaltaren sitt høve til å kome med motsegner til kommunale vedtak, og for at eventuelle motsegner blir grunngjeve og løyst i dialog med kommunen.
* At fylkeskommunen skal gje støtte med erfaring og kompetanse til kommunane innan samfunns- og næringsutvikling.
* Redusere unødvendig byråkrati.
* At eventuelle fylkeskommuanle innnsigelsar skal behandlast politisk.
* Støtte auka bruk av offentleg/privat samarbeid (OPS) til dei større prosjekta frå fylkeskommunen.

## Reiseliv

Vestland er eit stort og attraktivt reisemål for både norske og utanlandske gjestar. Reiselivet betyr svært mykje for næringsaktivitet, sysselsetjing og servicetilbod i heile fylket. Høgre vil legge til rette for å utnytte det store potensialet for vekst, med vekt på berekraft og næringsvennlege rammevilkår.

**Vestland Høgre vil:**

* Styrke Vestland sin posisjon som det fremste reisemålet i landet, med særleg satsing på heilårsaktivitetar- og destinasjonar.
* Støtte tiltak som hevar kvaliteten på reiselivsprodukta.
* Arbeide for utdanningstilbod som sikrar naudsynt kompetanse og rekruttering til reiselivsnæringa.
* Stimulere til auka samhandling mellom fylkets mangfaldige attraksjonar, slik at besøkande kan bli verande lenger.
* Støtte tiltak for å marknadsføre regionen både nasjonalt og internasjonalt.
* Inkludere reiselivsnæringa når transporttilbodet skal utformast.
* Evaluere og tilpasse verkemidla til reiseliv og destinasjonsutvikling.

## Marine næringer

Vestland har ei stor sjømatnæring, knytt til både tradisjonelt fiskeri og havbruk. Høgre vil legge til rette for auka verdiskaping og fleire sysselsette i denne viktige næringa.

**Vestland Høgre vil:**

* Ha sterkare satsing på berekraftig vekst i dei marine næringane.
* Ha gode og enkle planar og prosessar som sikrar areal og infrastruktur.
* Støtte tiltak som tek Vestland frå raudt til grønt i trafikklyssystemet for å unngå å redusere produksjonen.
* Støtte tiltak som sikrar gode miljøløysingar i næringa, inkludert omlegging til låg- og nullutsleppsløysingar i fiskeri- og havbruksflåten.
* Arbeide for gode utdanningstilbod som sikrar naudsynt kompetanse og rekruttering.
* Jobbe for gode rammevilkår for å utvikle dei marine næringane.
* Jobbe for å vidareføre havbruksfondet, og sikre at midlane i fondet går til vertskommunane- og fylka.
* Legge til rette for utvikling av næringar som tek i bruk ressursar som algar, tang og tare.

## Landbruk

Vestland er eit stort landbruksfylke med ein variert bruksstruktur. Det gjev grunnlag for arbeidsplassar, skjøttar kulturlandskap og bidreg til busetnad i heile fylket. Høgre vil at Vestland skal ha eit levande og nyskapande landbruk som leverer kvalitetsprodukt og gjev viktige arbeidsplassar.

**Vestland Høgre vil:**

* Bevare eit berekraftig og konkurransedyktig landbruk i heile fylket, og leggje til rette for fornuftig bruk av naturressursane
* Arbeide for å styrke landbruket gjennom redusert byråkrati, forenkling av lovar, reglar og støtteordningar.
* Støtte opp om landbrukets betydning for reiseliv og kulturlandskap
* Legge til rette for auka hogst og planting gjennom ei aktiv skogforaltning
* Støtte tiltak for auka satsing på frukt og grønt
* Arbeide for å styrke bonden sin råderett over eige areal
* Ta initiativ til at Vestland blir ein pilot for ei panteordning på landbruksplast

## Industri

Vestland er eit viktig industrifylke, med omfattande eksport. Høgre vil ha industriutvikling som byggjer på dei etablerte verksemdene, samtidig som ein legg til rette for nyetableringar og knoppskyting. Vestlandet må styrke sin posisjon som leiande industri- og teknologiregion.

**Vestland Høgre vil:**

* Legge til rette for vekst i eksisterande og ny industri.
* Sørge for at bedriftene kan utnytte det ressursgrunnlaget og kompetansen vi har til ny industriutvikling.
* Bidra til å auke produksjon og eksport av industrivarer.
* Sikre tilstrekkelig areal og infrastruktur til industriutvikling.
* Fortsette å jobbe saman med næringsliv, kommunar og andre lokale aktørar for å legge til rette for ny grøn industri og nye forretningsmoglegheiter i fylket.
* At Vestland tar den leiande rolla som nasjonalt industri fylke for utbygging og drift av havvind i Nordsjøen.
* Jobba for å auke foredlingsgraden av halvfabrikata, som aluminuim, skog og fisk.

## Klima og miljø

Verda må redusere klimagassutsleppa sine. Det betyr at alle må ta ansvar, også Vestland fylkeskommune. I tida framover må vi difor prioritere løysingar der vi reduserer utslepp og tar berekraftige val for miljøet. Samtidig er det viktig for Høgre å kunne ha to tankar i hovudet samtidig. Vi skal kutte utslepp, ikkje stoppe utviklinga.

**Vestland Høgre vil:**

* At Vestland skal stå i front i det grøne skiftet, med tydelege krav om reduserte utslipp.
* Utarbeide ein konkret plan for korleis ein skal kutte utslepp i Vestland.
* Føre ein klimapolitikk på lag med folk, kommunar og næringslivet.
* Stille krav til innføring av klimamål på linje med Parisavtalen for fylkeskommunale bedrifter
* Satse på utbygging av grøne knutepunkt.
* Støtte gode tiltak som bidrar til å redusere plastbruk.
* Jobbe videre med tiltak for å redusere matsvinn.
* Sikre at klimatilpasning utgjør en sentral del av planlegginga innan bygg og anlegg.
* Stille miljøkrav i offentlege anskaffelsar for å stimulere til grønt skifte i næringslivet.
* Støtte gode ENØK-tiltak.
* Styrka arbeidet med sirkulærøkonomien.

## Naturmangfold og vern

Det er viktig å ta vare på naturmangfald og verneverdiar. Vestland har nasjonalparkar, naturreservat, landskapsvernområde og fleire verna vassdrag. Vestland har og regional plan for miljøvennleg vassforvaltning. Høgre vil sikre god forvaltning av desse verdiane, gjennom sterk lokal og regional deltaking. Vern skal ikkje vere til hinder for forsvarlege næringsaktivitetar.

**Vestland Høgre vil:**

* Styrkje lokal og regional innverknad i forvaltninga.
* Støtte tiltak som sikrar betre miljøløysingar mellom anna tilknytta vatn.
* Ha gode kost-nytte vurderingar knytt til aktuelle tiltak.
* At vern ikkje skal være til hinder for næringsaktivitetar som ikkje forringar verneverdiane.
* Verne naturverdiar gjennom god forvaltning framfor oppretting av verneområder.
* Ta høgde for framtidig linjenett ved regulering og utforming av store samferdselsprosjekt, eksempelvis vegar, slik at naturinngrep blir minimert.

# 

# Energiregion Vestland

Vestland har stor produksjon av elektrisk energi. I tillegg kjem olje og gass frå havområda utanfor kysten av Vestland.

Høgre vil arbeide for at Vestland skal ha rikeleg og rimeleg fornybar energi. Høgre meiner at Vestland kan, og må ta ei større rolle i å framskaffa meir miljøvennleg kraft og ta denne i bruk til elektrifisering, omstilling og grønt skifte.

Høgre vil ha ei berekraftig olje- og gassnæring, som sikrar verdiskaping og eit solid økonomisk og teknologisk grunnlag for omstilling.

**Vestland Høgre vil:**

* Skaffe meir fornybar energi fra eksisterande og nye anlegg for å møta auka behov.
* Støtta nye vasskraftprosjekt, inkludert i verna vassdrag og i kombinasjon med flaumdemping. Ingen verna vassdrag bør vere varig fritatt ny gjennomgang.
* Ha sterk satsing på vasskraft, solkraft og havvind, med opning for vind på land der det har lokal forankring.
* At vertskommunar skal ha sin rettmessige del av verdiskapinga – både knytt til vasskraft og vindkraft.
* Ha ei berekraftig olje- og gassnæring.
* Ha snarleg utbygging av infrastruktur for å dekke det stadig aukande behovet for kraft.
* Jobbe for at NVE får auka kapasitet til raskare å behandle konsesjonssøknader som gjeld auka produksjon.
* At Vestland skal bli verdsleiande på ny fornybar energiteknologi, og legge til rette for eksport av teknologien.
* Investere i solcellepaneler på alle eksisterende og nye fylkeskommunale bygg
* Jobbe for å utjamne flaskehalsar på straumnettet.
* Energi-, klima og annen nytteverdi skal vurderes opp mot miljøverdi i behandling av vilkårsrevisjoner for vasskraft.
* Aktivt bruke norsk olje- og gasskompetanse til å utvikle ny grøn teknologi og nye grøne næringar.
* Vil vera positive til initaitiv for å utvikle teknologi og produksjon av bølgekraft.
* Legge til rette for berekraftig produksjon av biogass, ammoniakk og hydrogen.
* Jobbe for at Vestland skal bli eit foregangsfylke for satsinga på off-shore vindkraft i Norge.
* Utgreie kva forutsetningar og behov Vestland har for kjernekraft.

# Kunnskapsskulen Vestland

I Vestland skal alle elevar ha like moglegheiter til å lære og utvikle seg uavhengig av bustad eller sosial bakgrunn. Vårt mål er difor at vestlandsskulen skal vere Noregs beste skule. Skulen sitt primæroppdrag er å bidra til læring, og dette må difor prioriterast høgst.

Vestland Høgre vil gjeninnføre fritt skuleval i Vestland med ein reisegaranti. Det betyr at elevane sjølv kan velje den skulen dei vil gå på, men at ein og sørger for at ingen får uhensiktsmessig lang reiseveg til skulen.

Skuleforsking gjennom dei siste 20 åra viser at overgangen frå ungdomsskulen til vidaregåande er tøff for mange elevar. Ein faktor er at mange elevar slit med å føle tilhøyrsle med eit nytt miljø eller at dei ikkje veljer rett retning. Å sikre både eit godt læringsmiljø og ei rådgjevingsteneste som ser kvar enkelt elev er viktig for å hindre fråfall i den vidaregåande skulen.

Skulen skal tilpasse seg eleven, ikkje omvendt. Dersom nokre løysingar sørgjer for at fleire opplever meistringskjensle og trivsel på skulen, så skal Høgre vere den største forkjemparen for det. For Høgre er det viktig at skulen får moglegheit til å tilpasse skuletilbodet til elevane sitt beste.

**Vestland Høgre vil:**

* Innføre fritt skuleval med reisetidsgaranti.
* Sikre tilstrekkeleg finansiering av skulane for å oppnå måla om kvalitet og gjennomføring.
* Sjå på moglegheitene for å tilby livsmeistringskurs til elevar i videregåande.
* Sørge for et tettare samarbeid og informasjonsutveksling mellom grunnskulen- og den videregåande skolen.
* Utvide tilbodet med sommarskule for elever som står i fare for å stryke eller ynsker å forbetre karakterar.
* Dra nytte av seniorar sin kompetanse som ressurs ved tilbod om leksehjelp.
* Full gjennomgang av rådgjevingstenesta og elevoppfølging i Vestland.
* Sikre at rådg~~i~~jevarar i grunnskulen og i de vidaregåande skulane har den naudsynte kompetansen for å sikre ei god teneste til elevane.
* Bruke studentar aktivt i undervisning og leksehjelp for å bidra til auka læring og forståing.
* La enkelte skuler være pilotskuler innanfor satsingsområde. Eksempelvis realfag eller økonomi.
* Tilby mattekurs for elevar i vidaregåande før skulestart for å oppfriske viktig kompetanse frå grunnskulen, etter mal frå høgskulane og universiteta.
* Støtte tiltak som aukar det faglege samarbeidet mellom dei vidaregåande skulene.
* Tilby vidargeåande for vaksne for å sikre at fleire får fagbrev og studiekompetanse.
* Halde fram med å tillate friskuler i Vestland og la fleire friskular tilby yrkesfaglege linjer.
* I større grad ha samarbeid mellom friskular og offentlege skular, som for eksempel karrieredagar og fellesfag.
* Legge til rette for at elevar i vidaregåane opplæring kan ta fag på høgare nivå.
* Vere positive til å innføre semestermodell i vidaregåande opplæring.
* Innføre tilbod om toårig studieførebuande løp.
* Arbeide for at valfaga blir meir relevante for vidare utdanning.
* Legge til rette for at elevane får meir kunnskap om privatøkonomi.
* Gjennomgå opplæringstilbodet i Vestland i samsvar med elevane sine val og næringslivets behov.
* Gjennomføre eit prøveprosjekt med Honours-program i vidaregåande skule.
* Etablere pakkeforløp for elevar som er i fare for å stryke eller droppe ut, med fast oppfølging og utarbeide individuelle planar og tiltak.
* Vere landsleiande når det gjeld antal elever som fullfører og består vidaregående opplæring.
* Søke om pilot for å teste ut ei ordning med nivådeling innan fleire fag på vidaregåande.
* Arbeide for at ungdomsskuleelevar kan få moglegheit til å ta fag frå vidaregåande og elevar i vidaregåande til å ta universitetsfag.
* Sjå på moglegheita til å tilby digital framandspråkundervisning på tvers av skular, som utviding av dagens eksisterende tilbod av språkfaga.
* Snarast mogleg starte på ein oppdatert skulebruksplan.
* Innføre anonym retting av større prøvar og vurderingar på vidaregående.
* Videreføre avtalen med nabofylkene om inntak av elevar.
* Lage ein strategi for at elever med nedsatt funksjonsevne skal få eit bedre tilbod.
* Vidareutvikle tilbodet elevar på studiespesialiserande og yrkesfag har for utdanning i utlandet.
* Opne for ein prøveordning der vi overførar ansvar for videregåande opplæring til kommunar som ønskjer det.
* Gjennomføre eit prøveprosjekt med skulestart ein time seinere for elever på videregåande skule.
* Sjå på muligheiten for at skular kan ha utvida opningstid slik at elevar kan gjera skulearbeid etter skuletid.

## Læraren

Ein god lærar er heilt avgjerande for elevane si læring i klasserommet og kjensle av meistring. Ingen elevar er like, og det er viktig at vi har dyktige lærarar som ser kvar enkelt elev. Vi veit at fråfallet blant nye lærarar er størst i starten av karrieren. For Høgre er det viktig å bidra til at fleire lærarar blir verande i yrket, og at dei vidaregåande skulane i Vestland som ein attraktiv arbeidsplass.

**Vestland Høgre vil:**

* Innføre ei mentorordning for alle nytilsette lærarar i vidaregåande skule.
* Opne for at lærarar kan hospitere på dei ulike vidaregåande skulane for å utveksle erfaring og kunnskap.
* Innføre anonym lærarevaluering for å sikre høg kvalitet på undervisninga.
* Legge til rette for meir etter- og vidareutdanning av lærarar.
* Gjennomgå den administrative organiseringa av skulesektoren.
* Jobbe for å fjerne tidstjuvar som hindrar lærarane i å utføre sine primæroppgåver.
* Innføre obligatorisk IKT-opplæring for lærare ansatt i Vestland fylkeskommune.

## Yrkesfag

Norge manglar arbeidskraft, særleg fagarbeidarar. Vi må difor forsterke den positive utviklinga kor fleire søker yrkesfag. Då må vi auke rekrutteringa vidare, men også sikre tilstrekkelege tilbod. I tillegg må vi styrke tilbod som «fagbrev på jobb» som bidreg til å auke kompetansen om næringslivet tilbyr.

**Vestland Høgre vil:**

* Prioritere kjøp av nytt utstyr samtidig som vi dreg nytte av næringslivet sine ressursar.
* Løfte kompetansen blant yrkesfaglærarar, betre ustyrssituasjonen og sikre betre samarbeid mellom skular, fylke~~r~~, stat og næringslivet.
* Vere positive til nye moglegheiter for å ta fagbrev som sikrar både kvalitet, fleksibilitet og valfridom.
* Legge til rette for fleire profilskular med yrkesfagstema som til dømes reine byggfagskular.
* Prøveordning med utveksling for yrkesfagselevar.
* At tilbodet om skuleplassar for yrkesfag er godt tilpassa arbeidsmarknadens behov og kapasitet til å ta inn lærlingar.
* Gje yrkesfagselevar moglegheit for fordjuping i språkfag.
* Utvide tilbudet av Teknisk allmenfagslinjer (TAF) og linjer med yrkesfaglig studiekompetanse (YSK).
* Legge til rette for auka bruk av gjesteundervisarar frå næringslivet.
* Tilrettelegge for at yrkesfagelever kan ta matematikk på eit høgare nivå enn det som står i linjen si fagplan.

## Fagskulen

Fagskulen er ein viktig bidragsytar for å utvikle nye, fleksible utdanningstilbod i samarbeid med arbeidslivet. Samtidig er dei avgjerande for å møte behovet for oppdatert og spesialisert kompetanse.

**Vestland Høgre vil:**

* Styrke og videreutvikle fagskoletilbudet.
* Fagskulen skal bidra til arbeidslivet si utvikling gjennom å styrke kvaliteten og arbeidslivsrelevansen i utdanningane.
* Jobbe for å auke fagskulen sin status ytterlegare ved å legge til rette for ein erfaringsbasert bachelor i fagskulen.
* Ha høg kvalitet på fagskulane og at desse får etablert seg i større næringsklynger for å sikre rekruttering til bedrifter.
* Vidareutvikle det digitale undervisningstilbodet på fagskulane
* Etablere nærmare samarbeid med Rogaland om å tilby fysisk og nettbasert opplæring, etter modell frå "Fagskolene på Østlandet».

## Psykisk helse og læringsmiljø

Eit trygt og godt læringsmiljø hindrar fråfall. Alle har ei psykisk helse, difor må dette prioriterast like høgt som den fysiske helsa vår. Vestland Høgre har som mål å ha dei skulane i landet med det beste læringsmiljøet, og ha nulltoleranse mot mobbing.

**Vestland Høgre vil:**

* Gjennom dialog og samarbeid sikre at kommunene har tilstrekkeleg med helsesjukepleiarar tilgjengeleg på skulane og som eit digitalt tilbod i tillegg.
* Ha tettare kontakt mellom elevar og føresette fram til dei blir myndige.
* Opprette eit eige opplegg for gutar der ein senkar terskelen for å oppsøke hjelp og tilby eit målretta og tilpassa tilbod.
* Hovedregel skal vere at mobbar skal bytte skule, ikkje den som blir mobba.
* Ha miljøkoordinatorar eller tilsvarande tilbod på kvar enkelt videregåande skule i Vestland.
* Auke kontakten mellom elevane og frivillige organisasjonar for å bidra til trivsel og samhald.
* At elever med høgt dokumentert eller udokumentert fråver skal følgjast opp av skulehelse- og rådgivningstenesta.

# Samferdsle

God infrastruktur knyter regionen saman, gjer det mogleg å skape gode bu- og arbeidsmarknader og sikrar trygg ferdsle når vi reiser frå A til B. Gode vegar er derfor viktig distriktspolitikk, fordi det gjer det mogleg å bu utanfor byane.

Effektiv og trygg transport er viktig for næringsutviklinga, innbyggjarane og konkurranseevna i Vestland. Høgre vil arbeide for at Vestland får sin del av statlege midlar i tråd med vedteken Nasjonal transportplan, og satse på betre mobilitet og løysingar som vil redusere klimagassutsleppa. Vi på Vestlandet må jobbe ekstra hardt for å sørge for at viktige samferdselsprosjekt blir realisert.

## Riksveger

Riksvegane er dei viktigaste gjennomgåande transportårane i fylket, og er staten sitt ansvar. Vestland Høgre arbeider for at Vestland skal få tilført ein større del av dei statlege samferdslemidlane for nødvendig utbygging og modernisering av vegnettet.

**Vestland Høgre vil arbeide for at desse vegprosjekta blir realisert:**

* E16 Ny veg og bane mellom Bergen og Voss (K5) V
* Rv 555 Sotrasambandet V
* E39 Hordfast Os-Stord V
* E39 Storehaugen- Førde X
* E39 Vadheim X
* E134 Ny Røldalstunnel og lang Haukelitunnel V
* Rv13 Utbedring av Rv13 og Vikafjellstunnel X
* E39 Vågsbotn-Klauvaneset X
* E39 Ringvei øst, Vågsbotn-Arna-Fjøsanger V
* Rv15 Opprustning Strynefjellet
* E134 Bakka-Solheim V
* E16 Ny tunnel Hylland-Slæen i Nærøydalen X
* Bygging av ny veg frå Kolltveit til ny hamn på Ågotnes som ein riksvei.

I tillegg ønsker Vestland Høgre konseptvalutgreiing (KVU), og jobbe for oppstart kommunedelplan på E134 med arm til Bergen og Sunnfast.

## Ras- og trafikksikring av riksvegar

Vegane i Vestland har eit enormt behov for å bli rassikra. Vi må difor påverke staten som vegeigar til auka satsing på tryggleik gjennom betre vedlikehald, trafikksikring og auka satsing på rassikring. Alle riksvegar bør ha minimum to gode felt, stripe og «ruglefelt». Vestland Høgre vil krevje at staten tek eit større ansvar for at vi kan tilby god regularitet, god kapasitet og miljøvenlege løysingar på ferje- og hurtigbåtane våre.

Vi må realisere vedtekne rassikringsprosjekt og jobbe for auka finansiering for å kunne realisere fleire viktige prosjekt.

## Jernbane

Sjølv om jernbane ikkje er eit fylkeskommunalt ansvar, er det viktig at Vestland jobbar for å få realisert dei prosjekta som er viktige for regionen. Jernbane er ei klimavenleg transportløysing med stor betydning for både næringsliv og innbyggjarar.

**Vestland Høgre vil:**

* Arbeide vidare med god regularitet, kvalitet og føreseielege løsyingar på jernbane- og vegprosjektet på Bergensbana og Vossebana
* Arbeide for realisering av Ringeriksbanen for å sikre ei reisetid mellom Bergen-Oslo på under fire timar.
* Sikre Flåmsbana sin sterke posisjon.
* Jobbe for tilstrekkeleg breibånd langs togstrekningane i fylket, slik at det blir meir attraktivt å ta jobbreiser på tog.

## Fylkesvegar

Av alle rassikringspunkt i landet ligg kring halvparten i Vestland, men vi klarar berre å sikre ein brøkdel med dei midlane vi får frå staten i dag. Vestland har no eit etterslep på nesten 14 milliardar kroner på vegvedlikehald, og då har vi ikkje teke med behovet for investeringar i nye vegar, bruer og tunellar. Med andre ord er det heilt avgjerande at vi jobbar for å få meir pengar av staten til veg, samtidig som vi òg klarer å prioritere det i eige budsjett.

**Vestland Høgre vil:**

* Ha ei offensiv satsing på tryggare og meir effektive vegar med rassikring, tunnelsikring samt utbetring og fornying av eksisterande vegnett.
* Auke løyvingane til vegvedlikehald.
* Ha tryggare skulevegar gjennom auka utbygging av gang- og sykkelvegar.
* Satse på punktutbetringar som siktutbetring og etablering av møteplassar på dei smalaste fylkesvegane.
* Auke innsatsen for å realisere ferjeavløysingsprosjekt.
* Ta i bruk samarbeidsløysingar mellom offentlege og private aktørar for å løyse samferdsleutbyggingar raskare og rimelegare for å få mest mogleg veg for pengane.
* Få på plass enklare utbyggingavtalar mellom fylkeskommunen og private initiativtakarar.
* Krevje høgare statlege løyvingar til fylkesvegføremål.
* At Vestland skal bli trafikksikker fylkeskommune.
* Arbeide for å tilbakeføre fylkesvegar til riksvegar på strekningar med høg trafikk og stor betydning for næringslivet.

## Mobilitet

For å lukkast med det grøne skiftet må vi få fleire over på kollektivløysingar. Vi ønsker at det så langt det er mogleg skal stillast krav til nuttutslepp i framtidige kollektivanbod. I tillegg må vi sikre meir fleksible løysingar enn det vi har i dag. Vi må sjå på heile prissystemet på nytt og gjere tiltak som gjer det meir attraktivt å velge buss, båt eller bane. Skal vi få til det treng vi òg fleire bussjåførar.

**Vestland Høgre vil:**

* Jobbe for at bybanen til Åsane kan realiserast gjennom kraftige kutt i heile prosjektet og auka statleg finansering, og uten at det samla bompengetrykket vert auka.
* Gjennomgå heile reguleringsarbeidet for å finne innsparingar og betre løysingar.
* Presisere at forlenging av Fløyfjellstunnelen er viktig føresetnad for byggetrinn 5.
* Jobbe for at bybanen vert bygd vidare til Spelhaugen
* Ha presise og hyppigare avgangar, særleg i dei tidsromma behovet er størst.
* Framleis nytte anbod i samferdslesektoren.
* Etablere fleire innfartsparkeringar.
* Utgreie prinsipp om parkeringsbillett på innfartsparkering kan nyttast som billett på kollektivtrafikk.
* Sørge for nok kvalifiserte bussjåførar gjennom utdanningsløp utvikla i tett samarbeid med busselskapa.
* Sørge for betre korrespondanse mellom ulike transportmiddel.
* Jobbe fram felles og saumlaust billettsystem mellom tog, båt, ferje og buss.
* Opne opp for at destinasjonsselskap kan utvikle og selje billettpakker til turistar på vegne av fylkeskommunen.
* Halde fram arbeidet med å utvikle eit betre billetteringssystem, inkludert sanntid-system og app-funksjon i heile fylket.
* Opprette ordningar med meir fleksible billettar og kollektivprodukt, tilpassa nye reisemønster med føremål om å auke tal reisande med kollektiv.
* Legge til rette for at folk i vekstområde kan bli kollektivtrafikkbrukarar, og at vekst i personreiser så langt som mogleg skal bli dekka av kollektivtilbod.
* Innføre nye og fleksible kollektivløysingar tilpassa behova i distrikta, gjerne i samarbeid med kommersielle aktører.
* Vurdere å innføre eigen sentrumstakst på kollektivtrafikk i sentrale delar av Bergen.
* Gjennomgå takstsonestrukturen i heile Vestland.
* Innføre reklame på fylkeskommunal kollektivtrafikk og bruke inntekta på lågare pris og betre tilbod.
* At Vestland må vere først ute til å ta i bruk ny teknologi samtidig som vi sikrar gode alternativ til dei som ikkje kan nytte digitale løysingar.
* Sjå på moglegheita for å finansiere busserfikatet for studentar, unge pensjonistar og andre som kan bidra til å auka rekrutteringa til yrket.
* Samarbeide med andre fylkeskommunar for å lage gode kollektivforbindelsar.
* Sjå på moglegheitene for å namngje bybanevognene i Bergen etter kjente vestlendingar.
* Fortsette arbeidet med Miljøløftet som ei viktig bidragsytar til betre kollektivtilbod i Bergensregionen.
* Vurdere å inngå eigne mobilitetsavtalar med kommunane og aktuelle private aktørar for å sikre eit betre og breiare tilbod.
* At studentbillettar og kollektivkort skal gjelde for alle studentar uansett alder.
* Fylkeskommunen skal gjennom ulike selskap / samarbeid tilby ulike former for mobilitet - bygdesyklar, bildeling, sparkehjul etc.
* Vurdere anbud av deler av Skyss sin aktivitet.
* Jobbe for at all kollektivtransport skal være fossilfri innan 2030.
* Sikre gode nattavgangar på buss og bybane i studentområda heile året, spesielt ved studiestart.
* Vurdere å etablere ein studentbillett for kollektivtransport i Vestland fylke tilsvarande fordelane ungdomsbilletten til Skyss har.

## Ferjer og hurtigbåt

Effektive samband, trygg drift, moderne materiell og god kapasitet er viktig for at hurtigbåt- og ferjesambanda ikkje skal bli opplevd som unødvendige flaskehalsar. Det er viktig å satse på nye grøne løysingar på ferje og båt, samstundes som vi løyser det som er vår viktigaste oppgåve, at Vestland fylke har eit tilbod som effektivt flytter folk og varer.

**Vestland Høgre vil:**

* Ha sterkt fokus på ruteproduksjon, kapasitet, driftstryggleik og miljø.
* Arbeide for best mogeleg ferje- og hurtigbåttilbod, med hyppige avgangar og god kapasitet med null- og lågutslepp, der det let seg gjere.
* Sikre tilstrekkeleg reserveferjekapasitet ved driftsavbrot.
* All endring i ferje- og båttilbod skal bli gjennomført i samarbeid med kommunar det vedkjem.
* Sikra at alt nytt ferje og båtmateriell er universelt utforma.
* Opne opp for reklamefinansiering på hurtigbåt- og ferjesambanda i fylket.
* Sørge for rutefrekvens og kapasitet i samsvar med trafikkgrunnlag og behov i næringslivet.

## Fly

Fly er viktig for vår totale infrastruktur i Vestland. Høgre vil difor styrke tilbodet ved lufthamnene våre, og sikra at vi har eit godt reisetilbod i heile fylket.

**Vestland Høgre vil:**

* Vidareutvikle Flesland som regional lufthamn.
* Vidareutvikle tilbodet ved lufthamnene i Florø, Førde, Sogndal, Stord og Sandane.
* Jobbe for å få tilbake FOT-ruta mellom Bergen- Førde.
* Jobbe for nye FOT-ruter mellom Sogn og Fjordane, Stavanger og Trondheim.
* Jobbe for at Vestland blir leiande på elfly med pilot på ruta Bergen-Førde.
* Jobbe for nye kommersielle ruter imellom Stord , Florø, Trondheim.
* Jobbe for å inkludere Stord - Oslo inn i dei statlege FOT-rutene.

## Sjø- og skipstrafikk

Sjø- og skipstrafikk er heilt essensielt for næringslivet og innbyggarar i Vestland. Dei neste åra må vi fortsette å kutta utslepp i sektoren, og jobbe for at vi får flytta meir av transporten frå veg til sjø.

**Vestland Høgre vil:**

* Jobbe for å få snarleg realisering av Stad skipstunnel.
* Jobbe for elektrifisering av dei større hamnene i fylket, med vekt på cruisehamner og hamner i område med periodevis dårleg luftkvalitet.
* Fortsette arbeidet med å flytte godshamna til Ågotnes.
* Jobbe for at ENOVA gir støtte til utbygging av nullutsleppsteknologi for ferjer og hurtigbåtar.
* Arbeide for moderne lokale og regionale fiskerihamner.

# Kultur, frivillighet og idrett

## Idretten i Vestland

Høgre skal vere ein aktiv bidragsytar som støttar opp om bredde, mangfald og kvalitet i idretten, både organisert og uorganisert. Satsing på breiddeidretten i Vestland er ein føresetnad for toppidretten. Vestland Høgre vil arbeide for at flest mogleg kan vere fysisk aktive og gjennom det få gode opplevingar, betre helse og oppleve idrettsglede.

**Vestland Høgre vil:**

* Jobbe for meir tilskot til idrettsanlegg i regionen og prioritere ressursane til regionale idrettsanlegg og andre idrettsanlegg med fleirbruksmoglegheiter
* Arbeide for framleis godt samarbeid med dei foreiningar og grunneigarar som legg til rette for friluftsliv
* Støtte prosjekt som idrettslag og andre frivillige organisasjonar set i gang for å inkludere fleire i idretten
* Vere med å sikre utvikling av e-sport i Vestland
* Støtte opp om Idrettsklynge Vest si store suksess for barn og unge si fysiske og psykiske helse.

## Kultur

For å sikre utvikling i kulturtilboda i Vestland treng vi eit godt samarbeid mellom dei profesjonelle, frie og frivillige organisasjonar. Det er behov for gode arenaer og kompetanseutvikling blant aktørane for å utfordre og utfylle det tilbodet som er i regionen.

Kulturinstitusjonar i Vestland og Bergen er i dag skeivfordelt når det kjem til tildeling av statlege midlar. Vestland Høgre vil arbeide for ein styrka statleg finansiering av kulturinstitusjonar i fylket og rette opp dagens skeivfordeling.

**Vestland Høgre vil:**

* Støtte opp under det frivillige kulturlivet.
* Forenkle og redusere søknadsbyråkratiet i kultursektoren.
* Vil gjere biblioteka meir tilgjengeleg ved å finansiere auka digital satsing.
* Sikre gode vilkår for musea.
* Arbeide for at den samla samfunnsdokumentasjonen i regionen vert teke vare på og formidla.
* Slå saman kulturmidlar og tilskot til profesjonell kultur for å forenkle systemet.
* Sikre økonomisk finansiering til regionale ungdomsparti.
* Opne opp for å tillate gatekunst på enkelte fylkeskommunale bygg eller område der det er planlagt riving.
* Ved tildeling av midlar skal antall innbyggjarar i ein kommune eller region vera ein av faktorane.
* Støtte arbeidet om å gjere Bergen til europeisk kulturhovedstad i 2036.

## Frivilligheit

Det skal vere attraktivt å vere frivillig i Vestland. Det krev tiltak og samarbeid i små og store organisasjonar. Det frivillige kulturlivet er eit samlingspunkt for svært mange, og fungerar som ryggraden til aktivitetar og arrangement som skjer i fylket vårt. Vestland Høgre skal vere en pådrivar for å legge til rette for auka frivilligheit i alle deler av regionen.

**Vestland Høgre vil:**

* Legge til rette for at frivillege kan nyttegjere seg av offentlege bygg gratis.
* Legge til rette for samskaping mellom frivillig sektor og fylkeskommunen gjennom dialog, samarbeid og medverknad.

# Helse

## Folkehelse - aktiv heile livet

Høgre ønsker at folk kan vere aktive heile livet gjennom å arbeide for eit aldersvennleg samfunn. Folkehelse famnar om livskvalitet, tryggleik, trivsel og gode nærmiljø – og skal vere eit viktig satsingsområde og ein berebjelke i by og bygd. Høgre ønsker å styrke verdiar som gjev enkeltmenneske og grupper betre høve til ansvar, deltaking, meistring og kontroll over eige liv og situasjon. God folkehelse gjev god psykisk helse.

**Vestland Høgre vil**:

* Bidra til å utvikle møteplassar for å skape levende samfunn i by og bygd.
* Legge til rette for fleire treffpunkt og møteplassar mellom generasjoner.
* Arbeide saman med kommunar, frivillige organisasjoner og næringsliv for å utvikle universelt utforma turløyper og stiar i bygder og grender.
* Støtte prosjekt for å få fleire til å meistre digitale verktøy.

## Tannhelse

Tannhelse heng ofte saman med øvrig helse, og må i større grad sjåast på som ein del av kroppen. Høgre ynsjer å vri ressursbruken innan tannhelse frå generelle undersøkingar over mot førebyggjande arbeid i dei prioriterte gruppene, og at tannklinikkstrukturen tek i vare nærleik og forsvarleg reisetid i heile fylket.

**Vestland** **Høgre vil:**

* Sikre at tannhelsetenesta skal satse på kvalitet og bidra til å fremme god helse for folk i Vestland.
* Jobbe for ein pilot der vi overfører ansvar for tannhelse til dei kommunane som ønskjer det.
* Opne opp for at private klinikkar kan ta over for det offentlege tannhelsetenesta gjennom anbod for å sikre tilbodet i distrikta.
* Satse vidare på førebyggande tannpleie for å motivere barn, unge og eldre til sunt kosthald og regelmessig tannstell.
* Sikre gode tannhelsetilbod til tortur- og valdsutsette, og pasientar med sterk angst for tannbehandling.
* Satse på etter- og vidareutdanning av tannhelsepersonell.
* Styrke det førebyggande tannhelsearbeidet for pleietrengande og bebuarar i omsorgsbustadar og sjukeheim, samt sikre betre informasjon til pasientgruppa og deira rettigheiter.
* Jobbe for å overføre ansvaret for tannhelse til dei kommunane som ønskjer det.
* Inngå ein langsiktig samarbeidsavtale med Studentsamskipnaden på Vestlandet for å sikra tilstrekkeleg kapasitet innan tannhelse for studentane i Vestland.